**José Valentín Caeiro Igós**, nado en Hondarribia o 14 de febreiro de 1925 e finado en Vilagarcía de Arousa o 14 de xaneiro de 1981, foi un futbolista e adestrador español. Como futbolista destacou principalmente no Racing de Ferrol e no Stade Rennais, sendo o cuarto máximo goleador histórico de ámbolos dous clubs. Tamén rendeu a gran nivel na Real Sociedad, coa que marcou 56 goles en 86 encontros. Durante a súa carreira como adestrador dirixiu a varios equipos, a maioría galegos, entre eles o propio Racing, o Lugo, o Pontevedra ou o Arousa.

Traxectoria
-----------

### Como futbolista

Nacido en Hondarribia, xogou no Real Unión antes de fichar en 1944 polo Racing de Ferrol, que militaba na Segunda División. Debutou co club departamental o 19 de xuño, nun partido da Copa Galicia contra o Deportivo da Coruña no Inferniño. Marcou naquel partido dous dos cinco goles do seu equipo, que venceu por 5-3.

Excelente goleador, en só catro tempadas en Ferrol marcou 70 goles en liga e Copa do Xeneralísimo, converténdose no máximo anotador da historia do club naquel momento. Destacou especialmente na tempada 1947/48, na que marcou 26 goles en 25 partidos de liga, sendo o terceiro máximo goleador da competición (só por detrás de Serratusell e Bazán), e seis en Copa. Durante esa tempada logrou ata en tres ocasións marcar catro goles nun mesmo partido, contra Valencia Mestalla, Real Murcia e Sporting de Gijón, sendo o segundo deles contra o Murcia a maior goleada da historia do club (9-0).

En agosto de 1948 foi traspasado á Real Sociedad por 425.000 pesetas. Na súa primeira campaña no club donostiarra marcou 23 goles, contribuíndo a que o equipo se proclamase campión e ascendese á Primeira División. Debutou na máxima categoría na primeira xornada da tempada 1948/49 contra o Espanyol en Sarrià, marcando o gol que colocaba o empate no marcador preto do final do partido (2-2). Na novena xornada fixo o seu primeiro triplete, na goleada por 7-0 contra o Oviedo, e marcou un total de 13 goles en liga. Na seguinte tempada conseguiu 17 goles en liga, ademais de dous na Copa, incluído un nas semifinais contra o Real Madrid. Disputou ademais a final contra o Barcelona en Chamartín, no que a vitoria foi para o equipo catalán

En 1951 asinou co Valencia, club no que militou un ano e no que non conseguiu ningún gol, lastrado polas lesións e pola competencia de Badenes. Ao ano seguinte regresou á Segunda División, fichando polo Hércules, onde recuperou os seus bos números goleadores, anotando 17 tantos na súa única tempada no club. A continuación marchou a Francia, convencido por Salvador Artigas para xogar no Stade Rennais, na segunda división francesa. Marcou 31 goles en cada unha das dúas primeiras tempadas, e 21 na terceira, na que o club conseguiu proclamarse campión da categoría e ascender á máxima división. Non puido repetir os bos números na súa cuarta e derradeira tempada no Rennais, pero os seus 83 goles colocárono naquel momento como o segundo máximo goleador da historia do club (na actualidade ocupa o cuarto lugar). Rematou o seu paso polo fútbol francés cunha última tempada no AS Brestoise, equipo afeccionado.

A continuación regresou a Ferrol para disputar co Racing a tempada 1958/59 de Segunda División, onde sumou dous goles máis antes de retirarse.

### Como adestrador

Obtivo o título de adestrador nacional en 1966 e o primeiro equipo que dirixiu foi o Brigantium de Betanzos, co que logrou a permanencia na Terceira División. A continuación foi contratado polo Lugo, da mesma categoría, e que viña de rematar subcampión con Ricardo Badás no banco. Con todo, a súa estancia no club vermello e branco durou só uns meses, pois foi despedido en outubro de 1967, despois de denunciar no xornal *El Progreso* que nin el nin varios xogadores cobraran os salarios correspondentes e de afirmar que non se sentaría no banco no seguinte partido contra o Atlético Ourense no Estadio José Antonio.

Na tempada 1968/69 adestrou o Numancia na Terceira División e en outubro de 1969 asinou como novo técnico do Racing de Ferrol, en substitución do cesado Ernesto Pons. Permaneceu dúas tempadas á fronte do equipo verde, obtendo un 10º e un 8º posto na Segunda División. En marzo de 1972 converteuse no novo adestrador do Pontevedra, o terceiro da tempada, despois dos despedimentos de José Juncosa e Simón Herrería. O equipo estaba na parte baixa da táboa de Segunda, só tres puntos por riba do derradeiro clasificado, pero trala chegada de Caeiro obtivo varias vitorias e subiu ata a 11ª praza final. Caeiro continuou como adestrador granate na tempada 1972/73, pero foi destituído tras 20 xornadas, co equipo en postos de descenso directo, ocupando o seu lugar Martín Esperanza.

En xaneiro de 1975 firmou como novo adestrador do Real Jaén, en Terceira, substituíndo a Martín Vences, que fichou polo Gimnàstic. Ao ano seguinte regresou ao Racing de Ferrol, agora na Terceira División, pero non chegou a completar a tempada, sendo cesado en febreiro de 1977. En xullo de 1977 fíxose cargo da Ponferradina, equipo que dirixiu durante as seguintes tres tempadas en Terceira.

Para a tempada 1980/81 asinou como técnico do Arousa, tamén en Terceira División. Nos seis meses que estivo á fronte do club arlequinado realizou un importante labor na promoción da canteira e levou equipo á terceira praza. O 14 de xaneiro de 1981 faleceu dun infarto de miocardio, cando se dispoñía a traladarse ao estadio da Lomba para dirixir un adestramento do equipo.

Vida persoal
------------

Casado coa ferrolá Carmen Rodríguez, coa que tivo dous fillos, María José e José María.

Palmarés
--------

**Real Sociedad**

* **Segunda División (1):** 1948/49.

**Stade Rennais**

* **Ligue 2 (1):** 1955/56.

Notas
-----

1. 1 2 3 4  "Caeiro, nuevo entrenador del Club Deportivo Lugo". *El Progreso* (en castelán). 21 de xullo de 1967. p. 6. Consultado o 5 de decembro de 2021.
2. ↑  "Un buen triunfo del Ferrol sobre el Deportivo". *El Correo Gallego* (en castelán) (22553). 20 de xuño de 1944. p. 3. Consultado o 5 de decembro de 2021.
3. ↑  "Aplastante victoria del Club Ferrol sobre el Murcia (9-0)". *El Correo Gallego* (en castelán) (23673). 24 de febreiro de 1948. p. 4. Consultado o 5 de decembro de 2021.
4. ↑  "Ferrol deportivo". *El Correo Gallego* (en castelán) (23828). 22 de agosto de 1948. p. 2. Consultado o 5 de decembro de 2021.
5. ↑  "Ficha de José Caeiro". *ciberche.net* (en castelán). Consultado o 5 de decembro de 2021.
6. 1 2 3  "José Caeiro". *stade-rennais-online.com* (en francés). Consultado o 5 de decembro de 2021.
7. ↑  "Top 50 des buteurs" (en francés). Consultado o 5 de decembro de 2021.
8. ↑  "Caeiro no se desplaza hoy con el C. D. Lugo a Orense". *El Progreso* (en castelán) (18725). 15 de outubro de 1967. Consultado o 6 de decembro de 2021.
9. ↑  "Caeiro, separado del C. D. Lugo". *La Noche* (en castelán) (14333). 17 de outubro de 1967. p. 15. Consultado o 6 de decembro de 2021.
10. ↑  "Caeiro firmó como entrenador por un año". *La Voz de Galicia* (en castelán). 29 de outubro de 1969. p. 20.
11. ↑  "Cesó Herrería. Caeiro, sustituto". *El Pueblo Gallego* (en castelán) (17749). 12 de marzo de 1972. p. 13. Consultado o 7 de decembro de 2021.
12. ↑  "Pepe Caeiro cesó como entrenador del Pontevedra". *El Pueblo Gallego* (en castelán) (18010). 24 de xaneiro de 1973. p. 13. Consultado o 7 de decembro de 2021.
13. ↑  "Caeiro, nuevo entrenador del Real Jaèn". *El Pueblo Gallego* (en castelán) (18617). 12 de xaneiro de 1975. p. 20. Consultado o 7 de decembro de 2021.
14. ↑  "Caeiro, cesado". *El Pueblo Gallego* (en castelán) (19958). 11 de febreiro de 1977. p. 24. Consultado o 7 de decembro de 2021.
15. ↑  "Caeiro, de la Ponferradina". *La Voz de Galicia* (en castelán). 23 de xullo de 1977.
16. ↑  "Presentación de la plantilla del Arosa". *La Voz de Galicia* (en castelán). 15 de xullo de 1980. p. 25.
17. 1 2  "Caeiro murió cuando se dirigía a entrenar al Arosa". *La Voz de Galicia* (en castelán). 15 de xaneiro de 1981. p. 53.
18. ↑  "Caeiro, entrenador de la última promoción". *El Pueblo Gallego* (en castelán). 18 de maio de 1966. p. 13. Consultado o 7 de decembro de 2021.

| * v
* c
* e
Adestradores do CD Lugo |
| --- |
| 
* Galicia Michines (1953−1955)
* Galicia Alejandro Santín Díaz (1955−1956)
* Galicia Perico Losada (1956)
* Galicia Michines (1956−1960)
* España Luis Diestro (1960−1962)
* Galicia Camilo Liz (1962−1963)
* Galicia Luis López Guitian (1963−1964)
* España Pablo Olmedo (1964−1965)
* España Enrique Busquet (1965−1966)
* España Ricardo Badás (1966−1967)
* España Caeiro (1967)
* España Luis Diestro (1967−1969)
* España José Luis Viesca (1969−1971)
* Pontoni I (1971)
* España García Balado (1972)
* España Alfonso Pintos (1972−1974)
* Galicia Martín-Esperanza (1974−1976)
* Galicia Moncho Lamelo (1976−1977)
* España José Luis Viesca (1976−1977)
* Galicia Moncho Lamelo (1977)
* España Manolín Martínez (1977−1978)
* España Juan Manuel Tartilán (1978−1979)
* Galicia José López (1979, 1 partido)
* Galicia Emilio Bolita (1979, 5 partidos)
* Galicia Vicente Álvarez (1979, 6 partidos)
* Galicia Moncho Lamelo (1979−1980)
* España Manolín Martínez (1980−1981)
* Galicia Jaime Blanco (1981−1982)
* Galicia Martín-Esperanza (1982−1983)
* Galicia Ramón Piña (1984)
* Galicia José Ramón Segura (1984−1988)
* Galicia Fabri González (1988)
* Galicia Xulio Díaz (1988−1989)
* Galicia Félix Carnero (1989−1990)
* Galicia Xulio Díaz (1990−1992)
* Galicia Luis Rodríguez Vaz (1992−1994)
* Galicia Gonzalo Edrosa (1994, 1 partido)
* Galicia Eduardo Fernández Abel (1994)
* Galicia Fernando Vázquez (1994−1995)
* España Manuel Ángel Muñiz (1995)
* Galicia Gonzalo Edrosa (1995−1999)
* Galicia Fabri González (1999−2000)
* España Javi López (2000, 1 partido)
* España Carlos Cantarero (2000)
* Galicia Xulio Díaz (2000−2001)
* Galicia Víctor Basadre (2001, 3 partidos)
* Galicia Xulio Díaz (2001−2002)
* España Javier Vidales (2002−2003)
* Galicia Quique Prado (2003−2004)
* Galicia José Durán (2004)
* Galicia Carlos Ballesta (2004−2005)
* España Juan Fidalgo Álvarez (2005−2007)
* Galicia Fonsi Valverde (2007−2009)
* España Quique Setién (2009−2015)
* España Luis Milla (2015−2016)
* Galicia José Durán (2016)
* Galicia Luis César (2016−2017)
* España Francisco (2017−2018)
* España Javi López (2018)
* España Alberto Monteagudo (2018−2019)
* España Eloy Jiménez (2019)
* España Curro Torres (2019−2020)
* España Juanfran (2020)
* Tunisia Mehdi Nafti (2020−2021)
* Galicia Luis César (2021)
* Galicia Rubén Albés (2021−2022)
* España Hernán Pérez (2022)
* Galicia Fran Justo (2022−2023)
* Cataluña Joan Carrillo (2023)
* Iñigo Vélez (2023)
* España Pedro Munitis (2023-)

 |

Véxase tamén
------------

### Ligazóns externas

* Datos do xogador en BDFutbol *(en castelán)*.
* Datos do adestrador en BDFutbol *(en castelán)*.

|  |  |
| --- | --- |
| Control de autoridades | 
* Wd: Q3186217
* BDFutbol: 10242
* FootballDatabase: 66015
* Transfermarkt: 530892

 |